30/12/2022 | Administración LocalMunicipal
A Coruña
Xestión Tributaria
Aprobación definitiva de contribucións especiais para a ampliación do servizo de extinción de incendios

Por acordo do Pleno deste Concello de data 14 de decembro de 2022 acordouse aprobar, provisionalmente, a imposición e ordenación de contribucións especiais para a ampliación do servizo de extinción de incendios do Concello da Coruña. En cumprimento do establecido nos artigos 17.1 e 17.2 do RDL 2/2004, de 5 de marzo, polo que se aproba o texto refundido da lei reguladora das facendas locais, en diante TRLRFL, o acordo provisional estivo exposto ao público durante trinta días hábiles no taboleiro de edictos do Concello, foi publicado no B. O. P. nº 233 de 9 de decembro e en tres diarios de maior difusión da provincia da Coruña. Durante o citado período de exposición pública non se presentaron reclamacións, polo que, en aplicación do establecido no artigo 17.3 do TRLRFL, elévase a definitivo o acordo de aprobación provisional, sen necesidade de novo acordo plenario. En consecuencia, e en virtude do establecido no artigo 17.4 do TRLRFL, faise pública a aprobación definitiva do expediente de imposición e ordenación de contribucións especiais para a ampliación do servizo de extinción de incendios do Concello da Coruña. A ordenación rexerase pola Ordenanza fiscal que segue e, no non previsto naquela, polo establecido na Ordenanza Fiscal nº 19, Xeral de Contribucións Especiais, aprobada polo pleno da Corporación o 3 de decembro de 2004 e actualmente en vigor: 1.1. Suxeitos pasivos.- Son suxeitos pasivos das contribucións especiais, de acordo co previsto no artigo 30.2. c) do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, as compañías aseguradoras que desenvolvan a súa actividade no ramo de incendios no termo municipal da Coruña. A Gestora de Conciertos para la Contribución a los Servicios de Extinción de Incendios A. I. E. (V-81070211) actúa en representación dos suxeitos pasivos, nos termos previstos no Convenio de colaboración aprobado pola Xunta de Goberno Local o 18.12.2019 e formalizado en data 04.05.2020.1.2. Custo da ampliación do servizo de extinción de incendios.- O custo da ampliación do servizo de extinción de incendios ascende á cantidade de 1.196.789,70 euros, que se corresponde cos seguintes proxectos de investimento: 1.3. Base impoñible, criterios de repartición e cotas tributarias. A base impoñible cífrase na cantidade de 1.076.845,23 euros, que equivale ao 90% do custo dos proxectos denominados: - Vehículos de intervención. - Equipos de protección individual, material de rescate e subministro e sinalización para zonificación con cinta extensible, equipo de excarceración eléctrico para actuación en accidentes de circulación - Vehículo guindastre/Portacontedores. - Mobiliario para o parque de bombeiros. - Pintado do parque de bombeiros, instalación de placas solares para conseguir maior eficiencia enerxética, realización dun muro de protección exterior para prácticas, instalación de calefacción nas aulas do parque de bombeiros, tobogáns para descenso rápido. - Xestión informática do parque de bombeiros. - Subministro dun vehículo lixeiro e dunha ambulancia para o servizo de extinción de incendios e salvamento. A base impoñible será distribuída entre os suxeitos pasivos, proporcionalmente ao importe das primas recadadas no ano 2021. Se a cota esixible fose superior ao 5% das primas recadadas polas compañías aseguradoras, o exceso trasladarase a exercicios sucesivos ata a súa total amortización.1.4 Recadación das cotas tributarias. A Gestora de Conciertos para la Contribución a los Servicios de Extinción de Incendios A. I. E. (V-81070211) recadará das entidades aseguradoras que operan no termo municipal da Coruña, en cuxa representación actúa, a cantidade estipulada e que constitúe a cota global das contribucións especiais.1.5 Achega municipal. A achega do Concello da Coruña con cargo aos seus recursos propios aplicarase ás partidas orzamentarias 11.136.623.00, 11.136.624.00, 11.136.625.00 e 11.136.641.00 do Orzamento xeral actualmente en vigor. Contra o anterior acordo, elevado a definitivo, e de conformidade co disposto no artigo 19 do TRLRFL en concordancia co artigo 46.1 da lei 29/98, de 13 de xullo, reguladora da xurisdición contenciosa administrativa, os interesados poderán interpor recurso contencioso administrativo no prazo de dous meses contados a partir do día seguinte ao da publicación do presente anuncio no Boletín oficial da Provincia. Así mesmo poderán interpor calquera outro recurso que estimen procedente. Na Coruña a 29 de decembro de 2022 O director de Economía, Facenda e Réxime Interior Araya Fiteni Belaizi